รมว.พาณิชย์ ตรวจเยี่ยมโรงงานผลิตหน้ากากอนามัย มั่นใจมีเพียงพอใช้ได้ 4-5 เดือน ประชาชนอย่าตื่นตระหนกซื้อสินค้ากักตุน
รมว.พาณิชย์ ตรวจเยี่ยมโรงงานผลิตหน้ากากอนามัย มั่นใจมีเพียงพอใช้ได้ 4-5 เดือน ประชาชนอย่าตื่นตระหนกซื้อสินค้ากักตุนนายจุรินทร์ ลักษณวิศิษฎ์ รองนายกรัฐมนตรีและรัฐมนตรีว่าการกระทรวงพาณิชย์ เปิดเผยภายหลังลงพื้นที่ตรวจเยี่ยมบริษัทผู้ผลิตหน้ากากอนามัย ของบริษัท ไทยฮอสพิทอล โปรดักส์ จำกัด อำเภอปากเกร็ด จังหวัดนนทบุรี ว่า ศักยภาพการผลิตหน้ากากอนามัยทั้งระบบของโรงงานผู้ผลิตทั้ง 10 แห่งมีกำลังการผลิตอยู่ที่ 100 ล้านชิ้น ซึ่งมีเพียงพอต่อความต้องการใช้ของประชาชน ที่ภาพรวมความต้องการใช้หน้ากากอนามัยทั้งประเทศเฉลี่ยอยู่ที่ 30 ล้านชิ้นต่อเดือน แต่หากสถานการณ์เชื้อไวรัสโคโรนาไม่ดีขึ้น คาดว่าความต้องการใช้อาจเพิ่มเป็น 40 ล้านชิ้นต่อเดือน  พร้อมขอให้ประชาชนอย่าตื่นตระหนกว่าหน้ากากอนามัยจะขาดแคลนหรือมีไม่เพียงพอ และไม่อยากให้กักตุน เพราะจะเป็นสาเหตุให้หน้ากากอนามัยขาดตลาด นานชนินทร์ มธุรพร กรรมการผู้จัดการบริษัท ไทยฮอสพิทอล โปรดักส์ จำกัด กล่าวว่า กำลังการผลิตหน้ากากอนามัยของโรงงานปัจจุบันอยู่ที่ 10 ล้านชิ้นต่อเดือน โดยส่วนใหญ่ผลิตภายใต้แบรนด์ของลูกค้า ซึ่งสัดส่วนการผลิตของบริษัทคิดเป็นสัดส่วนการส่งออกร้อยละ 80 และจัดจำหน่ายในประเทศร้อยละ 20 หรือประมาณ 2 ล้านชิ้น และจะเพิ่มกำลังการผลิตให้ได้เป็น 3 ล้านชิ้นในช่วงที่ความต้องการมีมาก ทั้งนี้ หน้ากากอนามัยที่ผลิตส่วนใหญ่เป็นหน้ากากธรรมดาที่ใช้ทั่วไป ทั้งในสถานพยาบาลและห้องผ่าตัด แต่จากความต้องการใช้หน้ากากอนามัยที่เพิ่มขึ้นทางบริษัทอยู่ระหว่างการหารือเพื่อปรับเพิ่มสัดส่วนกำลังการผลิตให้สอดคล้องกับความต้องการในประเทศ ซึ่งอยู่ระหว่างการเจรจากับองค์กรที่จัดหาสินค้า หรือซัพพลายเออร์ เพื่อขอเพิ่มการนำเข้าวัตถุดิบ ซึ่งส่วนใหญ่นำเข้าจากจีนและใต้หวัน อย่างไรก็ตามยอมรับว่า ความต้องการหน้าการอนามัยที่เพิ่มขึ้นทำให้วัตถุดิบที่ใช่ในการผลิตลดลงและมีไม่เพียงพอ โดยเฉพาะสปันบอน หรือพลาสติกที่จะนำมาผลิตเป็นหน้ากากอนามัย เป็นต้น